"Аustralian open-2017": Денис Истомин - Новак Жокович тўқнашувини кўрамизми?\n14 январь, 2017, 11:22\n"Катта дубулға" туркумига кирувчи энг нуфузли тўрт турнирнинг дастлабкиси - Австралия очиқ чемпионатининг асосий тўрида иштирок этадиган теннисчилар рақибларини билиб олди.\nЙилнинг дастлабки энг нуфузли мусобақасида қатнашадиган Ўзбекистоннинг биринчи рақамли теннисчи Денис Истомин илк учрашувини саралашдан муваффақиятли ўтган ракетка устасига қарши ўтказади.\nБизни қизиқтирадиган томони шундаки, ҳамюртимиз агар биринчи ўйинда зафар қучса, кейинги даврада жаҳоннинг иккинчи рақамли теннисчиси сербиялик Новак Жоковичга рўбарў келади. Чунки Новакнинг маҳорати ва тажрибасини инобатга олсак, сербиялик ракетка устаси биринчи раундда испаниялик Фернандо Вердаскони мағлуб этиш имконияти жуда катта.\nДенис Истомин ва Новак Жокович Австралия очиқ чемпионатини ғалаба билан бошлаган тақдирда ушбу турнир тарихида учинчи маротаба ўзаро тўқнаш келади. Ҳар икки теннисчи 2010 ва 2014 йиллардаги мусобақада куч синашган.\nУмуман олгарда, Денис Новакка қарши беш марта кортга чиққан. Австралиядан ташқари АҚШ, Канада ва Бирлашган Араб Амирликларидаги турнирларда сербиялик теннисчи ҳамюртимизни мағлуб этишни уддалаган.\nБалки бу гал Денис Истомин жаҳоннинг энг кучли теннисчиларидан бирининг ғолибона юришларини тўхтатар?! Буни тез кунларда билиб оламиз.


Навоийдаги “самосуд” тафсилотлари айтилди - UzNews.uz\nНавоийдаги “самосуд” тафсилотлари айтилди\nҲодиса мастлик оқибатида келиб чиққани маълум қилинди.\nНавоий вилояти ИИБ кеча, 7 октябрь куни Telegram мессенжерида фуқарони бўйин ва қўл қисмларини арқон билан боғлаган ҳамда фуқарога тан жароҳати етказиш аломатлари мавжуд кўринишда трактор тиркамасида мажбурий равишда олиб кетаётганлиги акс этган видео тафсилотларини маълум қилди.\nМаълум қилинишича, 3 октябрь куни соат 10:30 да Навоий вилояти Қизилтепа тумани “Янги ҳаёт” МФЙ ҳудудида жойлашган фермер хўжалиги ер майдонида ушбу фермер хўжалиги ишчиси бўлган 32 ёшли С.Ш. спиртли ичимлик истеъмол қилиб маст ҳолда фермер хўжалиги раҳбари 26 ёшли Ж.Н.ни шаъни ва қадр қимматини камситувчи ҳар хил қўпол сўзлар билан ҳақоратлаган.\nФермер хўжалиги раҳбари Ж.Н. ҳамда ишчиси С.Ш.ни юзи ва танасини турли жойларига уриб, тепган ҳолда жароҳат етказиб, бўйнидан арқон билан боғлаб, қўшни фермер хўжалиги тракторчиси, 28 ёшли С.Н. билан биргаликда унинг тракторида С.Ш.ни фермер хўжалигининг дала шийпонига олиб бориб, қийноққа солиб дарахтга боғлаб, ташлаб кетганликлари аниқланган.\nЎз навбатида ушбу ҳолатни Ж.Н. ўзининг қўл телефонига видеога олиб таниши Т.Р.га юборади. У эса видеони тарқатиб юборади.\nБундан ташқари, 2020 йил 4 октябрь куни фуқаро С.Ш. фермер хўжалиги раҳбари Ж.Н.нинг Қизилтепа тумани “Азизабод” МФЙдаги яшаш хонадонига бир кун олдинги ҳолатга ойдинлик киритиш мақсадида борганида фермер хўжалиги раҳбарининг отаси 52 ёшли Н.В. ўзаро вужудга келган тортишувдан сўнг С.Ш.ни яшаш хонадонига олиб кириб танасининг турли жойларига уриб тан жароҳати етказганлиги аниқланган.\nУшбу ҳолат бўйича Қизилтепа туман ИИБ ҳузуридаги Тергов бўлинмаси томонидан жиноят иши қўзғатилган. Суриштирув давом этмоқда.


Ўзбекистон Бош вазири Душанбеда Эмомали Раҳмон билан учрашди - Parstoday\nсентябр 30, 2020 11:01 Asia/Tashkent\nТожикистонга сафар қилган Ўзбекистон бош вазири Абдулла Ариповни Душанбе шаҳрида мамлакат президенти Эмомали Раҳмон қабул қилди.\nУчрашувда икки мамлакат ўртасидаги сиёсий, савдо-иқтисодий, транспорт-коммуникация, энергетика, қишлоқ ва сув хўжалиги ҳамда бошқа етакчи соҳалардаги ҳамкорлик йилдан йилга ривожланиб бораётгани қайд этилди деб хабар қилган Дарё сайти..\nХусусан, биргина Ўзбекистон Республикаси билан Тожикистон Республикаси ўртасидаги ҳамкорликни жадаллаштиришга қаратилган чора-тадбирлар режасига мувофиқ, сентябрь ойининг ўзида Душанбе шаҳрида таниқли олимлар, тадқиқотчилар ва етакчи экспертлар иштирокида илмий-амалий анжуман ташкил этилди. Ўзбекистон ва Тожикистон парламентлараро ҳамкорлик гуруҳлари ишчи йиғилиши ўтказилди. Сўғд вилоятининг Спитамен туманида Ўзбекистон томонидан 630 ўқувчига мўлжалланган умумий ўрта таълим мактаби қурилиб, фойдаланишга топширилди.\nДушанбеда тожик -ўзбек ишбилармонларнинг саммитида ҳм турли соҳаларда 15 та ҳамкорлик ҳужжат имзоланган.\nТожикистон инвестициялари ва давлат мулкини бошқариш давлат қўмитаси маълумотларига кўра, конференция давомида икки мамлакат иқтисодий ҳамкорликларнинг деярли барча йўналишларини ўз ичига олган 50 миллион доларлик 15 ҳужжат имзоланди.\nЭслатиб ўтамиз, Ўзбекистон бош вазири Абдулла Арипов бошчилигидаги ҳукумат делегацияси Савдо-иқтисодий ҳамкорлик бўйича ҳукуматлараро комиссиянинг 7-йиғилишида иштирок этиш учун 2020 йил 29 сентябрь куни Тожикистон пойтахти Душанбе шаҳрига борган.\nАрипов: Ўзбекистон-Тожикистон товар айланмасини 1 миллиард долларга етказиш имконига эгамиз


Абитуриентлар ҳужжатларини қандай тартибда ва қаердан рўйхатдан ўтказиши мумкин? » Bulung‘ur hayoti газетаси\nАбитуриентлар ҳужжатларини қандай тартибда ва қаердан рўйхатдан ўтказиши мумкин?\nGazeta: admin Қўйилган сана: 10-07-2020, 10:21 Рукун: ТАЪЛИМ Кўрилди 0\n- Абитуриентлар my.gov.uz ёки abitur.dtm.uz веб сайтлари орқали онлайн тарзда ҳужжатларни рўйхатдан ўтказишлари мумкин.\nШунингдек, Республика махсус комиссиясининг тасдиқлаб берган ҳудудлардаги Давлат хизматлари марказлари орқали ҳам ҳужжат топшириш мумкин.\nАйрим тоифа абитуриентлар, яъни фуқаролиги бўлмаган шахсларгина ОТМларга бориб ҳужжатларини рўйхатдан ўтказади.\n- Нега онлайн рўйхатдан ўтган абитуриентнинг расми чиқмай қолиши кузатиляпти?\n- Абитуриентлар онлайн рўйхатдан ўтаётганда қуйидагиларга эътибор беришлари керак:\n• Биринчи навбатда, рўйхатдан ўтаётган телефон рақами шахсий ўзиники бўлишлиги;\n• Паролни яратишда алоҳида эътиборли бўлишлик (тез ёдда сақлаб қоладиган қилиб яратиш, масалан, паспорт серияси ва рақами АА 0000001);\n• Жисмоний шахснинг инденфикацион рақамини тўғри аниқлаб олиш ва ҳоказо.\nЮқоридаги маълумотлар тўғри киритилса, тизим Давлат персоналлаштириш марказидан маълумотларни юклаб олади.\nТўғри, бугунга келиб олий таълим муассасаларига ўқишга кириш истагида ҳужжатларини рўйхатдан ўтказишда мурожаат қилувчилар сони кескин ошмоқда. Бу эса тизимнинг катта юкланишлар билан ишлашига олиб келмоқда. Буларнинг олдини олиш мақсадида тизимда абитуриентнинг расмини кўрсатмаслик тизим томонидан бажарилмоқда. Бу хатолик эмас. Тизим юкланишлар камайиши билан расмларнинг кўрсатилишини таъминлайди.\n-Онлайн ҳужжатларни рўйхатдан ўтказиш жараёнида қандай ҳужжатлар керак бўлади?\n2.Шаҳодатнома ёки диплом;\n3. Имтиёз берувчи ҳужжат (агар эга бўлсангиз).\nБу ҳужжатларнинг асли ёки сканер қилинган нусхаси талаб қилинмайди. Фақатгина ҳужжатлардаги маълумотлар тизимга киритилади, холос.\nАгар абитуриентда имтиёз берувчи ҳужжатлар бўладиган бўлса, ушбу ҳужжатнинг сканер қилинган ёки оддий расмга олинган шаклда, дастурдаги махсус юклаш қисми ёрдамида сақланади.\n-Онлайн ҳужжат топшириш жараёни қачонгача давом этади? Маълумотларга ўзгартириш киритиш мумкинми?\n-Ҳужжатлар рўйхатдан ўтказилгандан сўнг аризага 20 июлгача ўзгартириш киритиш мумкин. Масалан, абитуриент таълим йўналишини ўзгартириши ёки имтиёз берадиган ҳужжатни қўшиб қўйиши мумкин. Шунингдек, хатоликка йўл қўйилган бўлса, тузатиш мумкин.\nҲужжатларни рўйхатдан ўтказиш жорий йилнинг 20 июль санаси, шу куни соат 24.00 гача давом этади.\n- Бир киши бир нечта телефон орқали бир неча марта онлайн ариза топшира оладими?\n- Йўқ, бир киши фақат бир марта ариза юбора олади. 2-3 та телефон рақами орқали 2-3 марта ариза юбориб бўлмайди.\nБитта телефон рақами орқали фақат бир марта рўйхатдан ўтиш мумкин. Шунингдек, 2-3 киши битта телефон рақами орқали рўйхатдан ўта олмайди.\n- Рўйхатдан ўтишда тўлов қай тартибда амалга оширилади? Кимлар тўлов қилади?\n- Жорий йилдан олдинги йилларда таълим муассасаларини тугатган абитуриентлар (I, II гуруҳ ногиронлари, тўлиқ давлат таъминотидаги шахслар, бундан мустасно) тўловни амалга оширади.\nОнлайн рўйхатдан ўтиш тизимида пластик карталар орқали онлайн тўлаш мумкин. Бунинг учун онлайн ҳужжат топшираётганда пластик карта маълумотларини киритиб, тўлаш тугмасини боссангиз, пластик карта уланган картага СМС келади ва шу орқали тўловни амалга ошириш мумкин. Бундан ташқари, тизимда чиқариб берилган инвойс орқали исталган банк филиалларида тўлаш мумкин.\nАбитуриент тестга келмаса, пул қайтариб берилмайди.\nФақат ижодий имтиҳонлардан иборат бўлган йўналишларга топширган абитуриентлардан тўлов ундирилмайди. Шунинг учун тизимда бундай абитуриентлар учун инвойс шакллантирилмайди. Агар ижодий имтиҳонлардан иборат йўналишларни танлаган абитуриентлар адашиб тўлов қилиб қўйса, уларга пуллари қайтариб берилади.\n- Карантин чекловлари яна кучайтирилмоқда, тест синовлари онлайн тарзда ўтказилиши мумкинми?\n- 2020 йил 8 июль куни бўлиб ўтган Ахборот ва оммавий коммуникациялар агентлигида Ўзбекистон Республикасига коронавируснинг кириб келиши ва тарқалишининг олдини олиш юзасидан чора-тадбирлар дастурини тайёрлаш бўйича Республика махсус комиссиясининг ахбороти юзасидан матбуот анжуманидан сўнг турли манбаларда давлат олий таълим муассасаларининг бакалавриат таълим йўналишларига кириш имтиҳонлари онлайн бўлиши мумкинлиги ҳақида хабарлар тарқалди.\nШуни эслатиб ўтиш жоизки, Ўзбекистон Республикаси Президентининг 2019 йил 14 майдаги ПҚ-4319-сон “Олий таълим муассасаларига тест синовлари орқали қабул қилиш тизимини такомиллаштириш бўйича қўшимча чора-тадбирлар тўғрисида”ги қарорига мувофиқ олий таълим муассасаларининг бакалавриат таълим йўналишларига мос тест синови топшириладиган фанлар мажмуаси, баҳолаш мезонлари, тест топшириқлари сони ҳамда тест синовларини ўтказишнинг аниқ муддатлари Ўзбекистон Республикаси таълим муассасаларига ўқишга қабул қилиш бўйича Давлат комиссияси томонидан белгиланади.\nШуни маълум қиламизки, олий таълим муассасаларининг бакалавриат таълим йўналишларига кириш имтиҳонларини ўтказиш тартиби ўзгармаган. Агар республика махсус комиссияси томонидан карантин муддатлари узайтириладиган бўлса, тест синовларини ўтказиш муддатлари ўзгариши мумкин.\nСаволларга Давлат тест маркази вилоят бўлими\nбошлиғи в.б. Воҳид СИРЛИБОЕВ жавоб берди.\nХИЗМАТ КЎРСАТИШ ТУРЛАРИ ОШМОҚДА\nҚАЙТАДАН РЎЙХАТГА ОЛИНМОҚДА\nЭГАЛИК ҲУҚУҚИНИ ВУЖУДГА КЕЛТИРИШ МУДДАТИ


“Очиқ эшиклар куни” ташкил этилди — Teletype\nEcological party of Uzbekistan\n“Очиқ эшиклар куни” ташкил этилди\n2020 йил 30 октябрь куни Ўзбекистон Республикаси Президенти раҳбарлигида мамлакатимиз таълим тарбия тизимини тубдан такомиллаштириш, илм-фан соҳасини ривожини жадаллаштиришга оид қўшимча чора-тадбирларига бағишланган видеоселектор бўлиб ўтган эди.\nЎзбекистон Экологик партияси 38-“Боғчакалон” сайлов округидан сайланган Халқ депутатлари Навоий вилоят Кенгаши депутати Ф.Р.Эрназаров Партиянинг Нвоий вилоят Кенгаши раиси Алижон Жалилов ҳамкорлигида қўшимча чора тадбирлар режасида белгилаб берилган топшириқлар ижросини таъминлаш мақсадида Хатирчи туманидаги 43-умум таълим ўрта мактабининг битирувчи синф ўқувчилари ва уларнинг ота-оналари билан учрашув ўтказган эди.\nУчрашувда ўқувчиларнинг касбларга бўлган қизиқишларини ошириш мақсадида йил якунигача Навоий давлат педагогика институтига “Очиқ эшиклар куни” тадбирини ташкил этишга келишилган эди.\nШу берилган ваъдани бажариш мақсадида 43-умумтаълим мактаб битирувчи синф ўқувчиларини Навоий Давлат педагогика институтига “Очиқ эшиклар куни” га ташрифини ташкил этди.\nБу учрашув чет тиллар факультетига ва институтнинг Ахборот кутубхона марказига ҳамда “Камилла” меҳмонхоналарига ташрифлар билан амалга оширилди.\nТашриф давомида ўқувчилар бевосита чет тиллар факультетининг инглиз ва рус тили фанлари йўналишлари бўйича лекцияларда иштирок этиб, ўқитувчи ва талабалар билан мулоқат қилдилар.\nТадбир давомида НДПИ чет тиллар факультети декани Д.М.Шамсиева ўқувчиларга институт ва факультет фаолияти, ўқиш ва ўқитиш жараёнлари ҳақида батафсил маълумот берди. Айниқса институтнинг ахборот кутубхона маркази ўқувчиларда жуда катта таассурот қолдирди.\nБизнес ва ишбилармонликка қизиқиши бўлган ўқувчиларга меҳмонхона ва сайёҳлик йўналиш ҳақида вилоят Кенгаши депутати, тадбиркор Фарҳод Эрназаров тушунча берди.\nВилоят партия ташкилоти раиси Алижон Жалилов ўқувчиларни биринчи навбатда атроф муҳит тозалиги ва муасаффолигини таъминлашга чақирди, чунки биз келажак учун жавобгармиз, деди.\nЎқувчилар келгусида қайси бир касбни танлашмасин эл корига ярайдиган, Она-Ватанни севувчи инсонлар бўлиб етишишларини тилади.\nЯратилган имконият ва шароитлардан унумли фойдаланиб, аъло баҳоларда ўқиб келгусида олий ўқув юрти талабаси бўлишларига каттадан-катта зафарлар тилади.\nТадбир якунида депутат Ф.Р.Эрназаров барча битирувчиларга китоблар совға қилди. Меҳмонлар асосий арча ўрнатилган Навоий шаҳри марказида ҳам бўлиб, эсдалик учун суратга тушдилар.\nЎзбекистон Экологик партиясидан сайланган\nХалқ депутатлари Навоий вилоят Кенгаши депутати\nDecember 27, 2020, 09:27


«Ўзбеккўмир»: коронавирус инфекцияси тарқалишига қарши қандай тадбирлар амалга оширилмоқда? | O'zbekko'mir|Узбекуголь|Uzbekcoal\n07.04.2020 MightyMag Staff\nАйни кунларда мамлакатимизда коронавирус инфекцияси ва унинг олдини олиш бўйича кенг қамровли тадбирлар йўлга қўйилган.\n«Ўзбеккўмир» акциядорлик жамиятида ҳам санитария-эпидимиологик осойишталикни таъминлаш кун тартибидаги энг долзарб масалага айланган. Ҳозирги кунда Жамият Бош директорининг буйруғи асосида барча таркибий бўлинмалар ва филиалларда кучайтирилган тартиб жорий этилди.\nБунда энг аввало ходимларнинг иш жойлари, бириктирилган ҳудудлар ҳамда хизмат автоуловлари санитария нормаларида кўрсатилган даражада доимий равишда дезинфекция қилинмоқда. Иш жойида бўлишнинг зарурияти ва бажариладиган ишнинг муҳимлиги ўрганиб чиқилиб, асосий фаолиятга таъсир этмаган ҳолда ишчи-ходимларга навбатдаги меҳнат таътили берилди. Иш жойларида қолган ходимларнинг меҳнат фаолияти максимал даражада масофадан ташкил этилмоқда. Шунингдек, иш жойида бўлган пайтда шахсий ҳимоя ва гигиеник воситалари (ниқоб, совун, спиртли антисептик) билан бўлиш устидан назорат ўрнатилган.\nАйни пайтда корхоналаримизга ташриф буюрувчи шахслар (бошқа ташкилот вакиллари, жисмоний шахслар ва ҳ.к.) қабул қилиш максимал даражада чекланди. Бу иш масофадан амалга оширилмоқда. Ташриф буюрувчиларни ўта зарур ҳоллардагина фақат шахсий ҳимоя ва гигиеник воситаларини (ниқоб, совун, спиртли антисептик) қўллаган ҳолда киритиш мажбурий тартиби жорий этилган.\nКоронавирус инфекцияси кириб келишининг олдини олишда шахсий ҳимоя ва гигиеник воситаларидан фойдаланиш ўта муҳим аҳамията эга. Ушбу воситаларни ҳозирда тендерсиз, тўғридан-тўғри шартномалар орқали харид қилишга рухсат берилгани учун таъминотда айтарли муаммолар йўқ. Ҳозиргача 200 кг. хлор, 5 минг погон метр мато келтирилди. Жамиятимиз қошида фаолият кўрсатаётган касаначилар томонидан тайёрланаётган тиббий ниқоблар жамият корхоналари талаблари бўйича етказиб берилмоқда.\n«Ўзбеккўмир» АЖ меҳнатни муҳофаза қилиш ва техника ҳавфсизлиги бўлими бошлиғи\nЖорий йилнинг 11-13 август кунларига белгиланган тадбирда “Ўзбеккўмир” акциядорлик жамияти ва унга қарашли корхоналар ходимлари ҳам фаол иштирок этмоқда. Ушбу Қўмондонлик-Штаб ўқув машқи Тошкент вилояти ҳокими − Фуқаро муҳофазаси бошлиғининг 2020 йил 12 январдаги 1-сонли буйруғи асосида ўтказилмоқда. Мақсад Фавқулодда вазиятлар давлат тузилмаларининг Ангрен шаҳар функционал қуйи бўғинлари куч ва воситаларини кўрикдан ўтказишдан иборат. “Бошқарув […]\n13.08.2020 Admin 643


Швеция ва Финляндия раҳбарлари Эрдўған билан музокара ўтказди\n21 May 21:02 Жаҳон\nЕрдоған НАТО ТУРКИЯ ФИНЛЯНДИЯ ШВЕЦИЯ ЭМБАРГО\nТуркия, Швецияни НАТО таркибига кириш учун терор ташкилотларига нисбатан муносабатини қайта кўриб чиқишга ва қурол эмбаргосини бекор қилишга чақирди.\nБу ҳақда Туркия президенти Ражаб Тойиб Эрдўған Швеция бош вазири Магдаленой Андерссон билан телефон орқали мулоқоти чоғида маълум қилди, дея хабар беради Reuters.\nТуркия давлати раҳбари Швеция «террорчи ташкилотларга нисбатан қўрқувини қайта кўриб чиқиши ва Туркияга 2019-йилда Сурияга бостириб кириши ортидан жорий қилинган қурол эмбаргосини бекор қилиши керак», деди.\nФинляндия президенти Саули Ниинисте Эрдўған билан телефон суҳбатидан сўнг «очиқ ва тўғридан-тўғри» мулоқот ҳақида хабар берди.\n«Мен ишонтириб айтаманки, НАТО иттифоқчилари сифатида Финляндия ва Туркия бир-бирининг хавфсизлигини таъминлашга содиқ бўлади ва шу боис муносабатларимиз янада мустаҳкамланади. Финляндия терроризмни ҳар қандай шакл ва кўринишда қоралайди. Яқин мулоқот давом етмоқда», – деди Ниинисте.\nЭслатиб ўтамиз, Туркия Швеция ва Финляндияни Курдистон ишчилар партияси (ҚИП) жангарилари ва Анқара 2016-йилдаги давлат тўнтаришига уриниш ташкилотчиси деб ҳисоблаган Фатҳуллоҳ Гулен тарафдорлари билан алоқадор одамларга бошпана берганликда айблайди.\nЖаҳон банки урушдан Украинага етказилган жисмоний зарарни ҳисоблаб чиқди\nТуркияда намойишчи аёлларга қарши газ ишлатилган


01:03Хусаинов – "Спартак" - "Сочи" учрашувидаги ҳакамлик ҳақида: "Инсон жирканчлигининг чегараси йўқ!" 2 00:56Месси жамоавий машғулотларда қатнашмади 2 00:40Остон Ўрунов қачон майдонга тушади? 6 00:32"Спартак" президенти РПЛдан эртагаёқ чиқиб кетмоқчи: "Масхарабозлар чемпионатида ўйнамоқчи эмасмиз" 15 00:20РПЛ. "Спартак" сўнгги дақиқаларда ғалабани қўлдан чиқарди 13 23:37Андреа Пирло "янги Пирло"ни харид қилмоқчи 1 23:12"Спартак" Ўруновни 15 млн еврога сотмоқчи. "Герта"нинг таклифи қабул қилинмайди 24 22:58"Мухлислардан карикатура": Месси сеҳргарлик қилишда давом этмоқда! 16 22:57Дибала "Ювентус" билан шартномасини узайтиради 0 22:40“Ливерпуль” Греция термаси ҳимоячисини сотиб олишга яқин 0 22:39Роналду Францияга кўчиб ўтиши мумкин 18 22:10Бобир Абдихолиқов: "Мураббийнинг талабларини бажаришга ҳаракат қилдик" 4 22:05Остон Ўрунов нима учун бугун ўйнамаяпти? "Спартак" бош мураббийи жавоб берди 23 22:04“Реал” собиқ президенти: “Бэйлдек футболчини захирада кўриш ачинарли” 1 22:00"Мухлислардан карикатура": "LewanGOALski тўхтамаяпти" 12


Ҳиндистонда коронавируснинг янги мутацияси аниқланди - 21.04.2021, Sputnik Ўзбекистон\nҲиндистонда коронавируснинг янги мутацияси аниқланди\nҲиндистоннинг Ғарбий Бенгалия штатида коронавируснинг янги мутацияси аниқланди 21.04.2021, Sputnik Ўзбекистон\nТОШКЕНТ, 20 апр — Sputnik. Ҳиндистоннинг Ғарбий Бенгалия штатида коронавируснинг янги мутацияси аниқланди. Бу ҳақда геномика ва интеграл биология институти ходими Винод Скария маълум қилди.Ғарбий Бенгалияда коронавирус инфекцияга чалиниш ҳолатлари сони кўпайди: ўтган кун давомида деярли 10 минг янги ҳолат аниқланди. Мутахассисга кўра, янги мутация, шу жумладан унинг такрорий инфекцияларни келтириб чиқариши мумкинлиги ҳақида маълумот кам.Унинг сўзларига кўра, айнан B.1.618 Ғарбий Бенгалияда касаллик тўлқинини келтириб чиқарганлиги тўғрисида ҳозирча аниқ далиллар мавжуд эмас, фақат "сўнгги ойларда уларнинг сони ва нисбати сезиларли даражада ошди"."Бу саволлар кўпроқ мақсадли эпидемиологик тадқиқотларни ҳал қилишга ёрдам беради", - деди Скария.\ncovid-19 умумжаҳон пандемияси, ҳиндистон\n© AFP 2018 / Sajjad Hussain Волонтер гражданской обороны в шлеме Covid-19 в Нью-Дели, Индия\nҲиндистоннинг Ғарбий Бенгалия штатида коронавируснинг янги мутацияси аниқланди\nТОШКЕНТ, 20 апр — Sputnik. Ҳиндистоннинг Ғарбий Бенгалия штатида коронавируснинг янги мутацияси аниқланди. Бу ҳақда геномика ва интеграл биология институти ходими Винод Скария маълум қилди.\n"B.1.618 - бу SARS-CoV-2 янги мутацияси, асосан Ҳиндистонда аниқланди ва генетик вариантларнинг аниқ тўплами билан тавсифланади, шу жумладан иммунитетни четлаб ўтишнинг асосий варианти E484K", - деб ёзди у Twitterда.\nҒарбий Бенгалияда коронавирус инфекцияга чалиниш ҳолатлари сони кўпайди: ўтган кун давомида деярли 10 минг янги ҳолат аниқланди. Мутахассисга кўра, янги мутация, шу жумладан унинг такрорий инфекцияларни келтириб чиқариши мумкинлиги ҳақида маълумот кам.\nУнинг сўзларига кўра, айнан B.1.618 Ғарбий Бенгалияда касаллик тўлқинини келтириб чиқарганлиги тўғрисида ҳозирча аниқ далиллар мавжуд эмас, фақат "сўнгги ойларда уларнинг сони ва нисбати сезиларли даражада ошди".\n"Бу саволлар кўпроқ мақсадли эпидемиологик тадқиқотларни ҳал қилишга ёрдам беради", - деди Скария.


ЎзА - Омонатлардан энди янада кўпроқ даромад олиш мумкин!\n12.06.2019 15:20 Чоп этиш версияси\nОмонатлардан энди янада кўпроқ даромад олиш мумкин!\nХизматлар оммабоплигини янада ошириш орқали аҳолининг бўш пул маблағларини банкдаги муддатли ва жамғармали омонатларга жалб қилишни рағбатлантириш, аҳолига янги қулайликлар яратиш мақсадида АТБ “Қишлоқ қурилиш банк” аҳолига қатор омонат турларини жорий этди.\nХусусан, миллий валютада жамғарилиб борилувчи “Фаровон”, муддатли “Барака”, хорижий валютада муддатли “Идеал” ва жамғармали “Стандарт” номли омонатлар банк амалиётига киритилиб, ушбу омонатлар банк ва омонатчилар манфаатларининг уйғунлигини таъминлаб, ўзининг қулай шартлари, жозибадорлиги билан ажралиб туради.\n“Барака” миллий валютадаги муддатли омонатига 1-3 ой муддатга йиллик 15%, 4-6 ой муддатга йиллик 16%, 7-9 ой муддатга йиллик 17%, 10-12 ой муддатга йиллик 18%, 13-18 ой муддатга йиллик 20%, 19-25 ой муддатга йиллик 21% тўлов амалга оширилади. Омонат муддатидан олдин қайтариб олинганда унинг ҳақиқатда сақланган муддатига мувофиқ фоиз тўловлар амалга оширилади.\nОмонатга маблағлар нақд пулда ёки нақд пулсиз шаклда жисмоний шахсларнинг иш ҳақи ва унга тенглаштирилган пул маблағлари жумладан, омонатчининг банк пластик картасидаги маблағлари ҳисобидан қабул қилинади. Ҳисобланган фоиз тўловлар ҳар ойда амалга оширилади. Омонатга ҳисобланган фоиз тўловлар унинг манбасидан қатьий назар омонатчи талабига кўра нақд пулда берилиши мумкин.\n“Фаровон” миллий валютадаги жамғармали омонатига 1-3ой муддатга йиллик 15%, 4-6 ой муддатга йиллик 16%, 7-9 ой муддатга йиллик 17%, 10-12 ой муддатгайиллик 18%, 13-25 ой муддатга йиллик 19% тўлов амалга оширилади. Дастлабки омонат суммаси устига қўшимча маблағлар киритиб бориш имконияти мавжуд. Ҳисобланган фоизлар ойлик капитализация қилинади.\n“Идеал” хорижий валютадаги муддатли омонатига 1-6 ой муддатга йиллик 2%, 7-13 ой муддатга йиллик 3%, 14-24 ой муддатга йиллик 4%, 25-36 ой муддатга йиллик 6% тўлов амалга оширилади. Омонатга маблағлар Евро ва АҚШ долларида нақд шаклда қабул қилинади. Ҳисобланган фоиз тўловлар омонат муддати тугагандан сўнг маблағ эгасининг талабига кўра жойлаштирилган хорижий валютада ёки Марказий банкнинг амалдаги расмий курси бўйича миллий валюта- сўмда тўлаб берилади. Ҳисобланган фоизлар капитализация қилинмайди, яъни ҳисобланган фоизларга қўшимча тарзда фоизлар ҳисобланмайди.\n“Стандарт” хорижий валютадаги жамғармали омонатига 1-6 ой муддатгайиллик 2%, 7-13 ой муддатга йиллик 3%, 14-24 ой муддатга йиллик 4%, 25-36 ой муддатга йиллик 6% тўлов амалга оширилади. Омонатга маблағлар Евро ва АҚШ долларида нақд шаклда қабул қилинади. Омонатчи дастлабки омонат суммаси устига қўшимча маблағлар киритиб бориши мумкин. Омонатга ҳисобланган фоизлар ойлик капитализация қилинади.Омонатга жойлаштирилган маблағ маблағ жойлаштирилган хорижий валютадаёки Марказий банкнинг амалдаги расмий курси бўйича миллий валюта- сўмда қайтарилади.\nЧакана хизматлар бозорида фаолиятини доимий кенгайтириб бориш, мижозларнинг банкка бўлган ишончини янада мустаҳкамлаш АТБ “Қишлоқ қурилиш банк”нинг устувор мақсадларидан бири ҳисобланади. Банк мижозларининг омонат маблағларини қонун талабларига мувофиқ сир сақланишини ва омонатчининг биринчи талабига асосан қайтарилишини кафолатлайди.\nМаълумот учун, 2019 йил 1 июнь ҳолатига банк тизимида миллий ва хорижий валютада жами 26 турдаги омонатлар жорий қилинган бўлиб, омонатчилар сони 104 566 нафарни ташкил қилиб, ундаги маблағлар қолдиғи 610,0 млрд. сўмдан ортди.\n“Қишлоқ қурилиш банк” - фаровон ҳаётингиз хизматида!\nТелефонлар: (+99878) 150-72-58, 150-93-39\nХизматлар лицензияланган (реклама ҳуқуқи асосида)


3 миллион ўрнига атиги 10 минг зиёратчи... Ҳаж-2020 суратлари - xabar.uz\n3 миллион ўрнига атиги 10 минг...\n01.08.2020 20:52 0 2204\nФото: Масжид ул-Ҳаромнинг Фейсбукдаги расмий саҳифаси\nБу йилги Ҳаж мавсуми дунё мусулмонлари учун энг маҳзун йил ўлароқ тарихга кирмоқда. Арафа ҳамда Қурбон ҳайити кунлари Саудия Арабистонининг Маккаи мукаррама шаҳри ва унга ёндош муқаддас ҳудудларда Ҳаж амаллари адо этилмоқда.\nҲар йил одатда 2,5-3 миллион мусулмон фарз саналган Ҳаж арконларини бажарган бўлса, бу йил атиги 10 минг чоғли мўминга бу бахт насиб этди. Саудия Арабистони ҳукумати коронавирус пандемияси сабаб подшоҳлик ташкил этилган 1932 йилдан буён илк бор хорижлик зиёратчилар ташрифини тақиқлашга мажбур бўлди. Маҳаллий фуқаролар ҳамда Саудия ҳудудида яшаётган саноқли хорижликларгагина Ҳаж амалини адо этишга рухсат берилди.\nТалабгорлардан коронавирусга тест олинди. Эҳтиёткорлик юзасидан зиёратчилар Маккага келганидан кейин карантин муддатини ўтади. 65 ёшдан ошган ҳамда сурункали хасталикларга чалинганларга Ҳажга ижозат берилмади.\nҲаж арконлари санитария-гигиена қоидаларига қатъий риоя этилган ҳолда адо этилмоқда. Вазиятни назорат қилиш учун минглаб полициячи, муқаддас масканлар тозалигини сақлаш учун минглаб фаррош сафарбар этилди.\nҚуйида Ҳаж арконлари акс этган фотолавҳалар эътиборингизга ҳавола этилмоқда.\nЖамият 16/04, 22:11


Аёл киши уйчи кийимда намоз ўқиши » Тавҳид\nАёл киши уйчи кийимда намоз ўқиши\n5,042 марта ўқилган\nБугунги кунда кўпчилик аёлларни намоз ўқишганида уйчи кийим, иштон, лозим, халат ёки шу каби тор, калта кийимларда намоз ўқиётганларини гувоҳи бўламиз. Бундай кийимларда ўқилган намоз қабул бўладими ёки йўқми деган савол кўпчилик мусулмонларни, хусусан муслима опа-сингилларимизни қизиқтирса ажаб эмас.\nАввало шуни эслаб ўтишимиз лозимки, Аллоҳ таоло намоз ўқишга тараддуд кўраётганларга зийнатланишини амр қилди. Аллоҳ таоло айтади:\n«Эй Одам болалари, ҳар бир сажда чоғида зийнатланингиз, ҳамда (хоҳлаганингизча) еб-ичаверинглар, фақат исроф қилманглар. Зотан, У исроф қилгувчи кимсаларни севмас» (Аъроф: 31).\nШундай қилиб, кимки намоз ўқимоқчи бўлса, ўшанга намоз учун зийнатланиши буюрилган. Кўпчилик мусулмонлар эса ушбу буйруққа хилоф равишда тунги пижамасида ёки иш кийимида намоз ўқийди ва ўзини намоз учун зийнатламайди. Аллоҳ эса гўзалдир ва гўзалликни яхши кўради.\nУламоларнинг фикрича зийнатланишликнинг энг оз миқдори, бу авратни ёпишликдир. Шундан келиб чиқиб улар айтишдики, авратни ёпиш намозни қабул бўлишидаги муҳим шартларидан бири ҳисобланади. Кимки авратини ёпмаса, намози қабул бўлмайди.\nУларнинг «авратни ёпиш» деган сўзларидан шу нарса тушуниладики, авратни ёпишлик фарз ва бунда нимадан фойдаланилганликнинг фарқи йўқ. Бу ҳолатда намоз раво бўлади, ҳатто аврат шаклини билинтириб турадиган кийим бўлса ҳам.\nБу турли мазҳаб уламолари баён қилган ҳақиқатдир. Қуйида айтилган сўзларга баъзи шарҳларни келтирамиз.\n1 – Ҳанафий мазҳаби:\n«Ад-Дур ал-Мухтор» (2/84)да айтилади: «Агар у тор ва тана шаклини билинтириб туришининг фарқи йўқ». Иқтибос тугади. Яъни, бу ерда намозда кийиладиган кийим назарда тутилган.\nИбн Обидийн роҳимаҳуллоҳ ўзининг «ад-Дур ал-Мухтор»га қилган шарҳида деди: ««Агар у тана шаклини билинтириб туришининг фарқи йўқ» ибораси шуни англатадики, агар ушбу кийим думбага ёпишиб турса деганидир. Бироқ агар кийим қалин бўлса ва унинг ортидан тер рангини ажратиб бўлмаса, шунингдек агар у тана аъзоларига ёпишиб турса ва унинг шаклини тана аъзолари кўриниб тургандек кўрсатиб турса – ҳатто шундай бўлса ҳам бу намоз раво бўлмайди дегани эмас. Чунки аврат ҳали ҳам ёпилиб турибди». Ибн Обидийндан иқтибос тугади.\n2 – Шофиий мазҳаби:\nИмом Нававий роҳимаҳуллоҳ «ал-Мажмуъ»да (3/176) айтади: «Агар (тери) ранги бекилса, аммо тана аъзоси катталиги билиниб турса, масалан, тизза ёки думба ва ҳоказолар, (бундай ҳолатда) намоз раво бўлади. Чунки аврат бекилган. Доримий ва «ал-Баён» муаллифи айтишдики, агар тана шакли кўринса намоз раво бўлмайди. Бироқ бу очиқ хатодир». Имом Нававийдан иқтобос тугади.\n3 – Моликий мазҳаби:\n«Ал-Фаваки ал-Даваний»да (1/216) айтилади: ««Агар одам битта кийимда намоз ўқиса, намози раводир»: бу керакли шартларга жавоб беради. Бу эса кийимнинг бирор нарсани кўрсатмайдиган даражада қалин бўлишлигидир. Акс ҳолда макруҳ бўлади. Яна кийим унинг бутун танасини ёпиб туриши керак. Агарда кийим шахсийроқ ҳисобланган фақатгина авратни беркитиб турадиган бўлса ёки аврат шаклини кўрсатиб турса, бунда (кийимда) намоз ўқиш макруҳ бўлади ва агар етарлича вақт қолган бўлса намозни такроран ўқиши керак бўлади». Иқтибос тугади.\nЭслатиб ўтмоқчимизки, авратни шаклини билинтириб турадиган кийимда намоз ўқишлик макруҳ, ҳаром эмас.\n«Ҳошия ад-Дасуқий»да айтиладики, аврат шаклини билинтириб турадиган кийимда ўқилган намоз раво, аммо макруҳ бўлади. Агар етарлича вақт қолган бўлса намозни қайта ўқиб қўйишлик мустаҳаб бўлади.\n«Балғатул Салик»да (1/283) айтиладики: «Мато қалин бўлиши керак, яъни кўриниши шаффоф бўлмаслиги керак ва умуман ичи кўринмаслиги керак ёки диққат билан қараганда шаффоф бўлиши мумкин. Агар мато бир қараганингдаёқ ичи кўринадиган бўлса, бу худди унинг бўлмаганидек (яъни бу худди ялонғоч намоз ўқиётганингдек бўлади, чунки у беркитмайди). Аммо агар мато яхшилаб қараганингда ичи кўринса, агар вақт бўлса у намозни қайта ўқиши керак бўлади. Бу худди кийим аврат шаклини билинтириб турганидек. Чунки бундай кийимда намоз ўқишлик, тўғри қарашга кўра – макруҳ». Иқтибос тугади.\n4 – Ҳанбалий мазҳаби:\nБаҳутий роҳимаҳуллоҳ «ар-Рауд ал-Муробаъ»да (1/494) айтади: «Кийим бадан шакли ёки қисмини кўрсатмасин дейишлик шарт ҳисобланмайди. Чунки бундан сақланишнинг имкони йўқ».\nИбн Қосим роҳимаҳуллоҳ «ар-Рауд ал-Муробаъ»га қилган шарҳларида, юқорида келтирилган Баҳутий сўзларига қуйидагича изоҳ беради: «Бу уч имом – Абу Ҳанифа, Молик ва Шофиий роҳимаҳумуллоҳлар иттифоқ қилган қавлдир. Яъни ушбу масаладаги имом Аҳмаднинг қарашлари, уч бошқа имомларнинг қарашига мувофиқ келади».\nИбн Қудома роҳимаҳуллоҳ «ал-Муғний»да (2/287) деди: «Агар у рангни бекитса, бироқ шаклини кўрсатса, намоз раво бўлади. Чунки бундан сақланиш имконсиз». Иқтибос тугади.\nМардавий «ал-Инсоф»да (1/471) деди: «ал-Мажд ибн Таймия деди: Баданининг қисми катталигини кўрсатиб туриши учун кийимга бирор нарсани боғлашлик (масалан камар) аёллар учун макруҳ. Ибн Тамим ва бошқалар айтишдики: Бели атрофини бирор нарса билан боғлаб, масалан камар ва ҳоказо, намоз ўқишлик аёллар учун бу макруҳ». Иқтибос тугади.\nШайх Саййид Собиқ роҳимаҳуллоҳ «Фиқҳус Сунна»да (1/97) айтадилар: «Авратни ёпадиган кийим кийишлик вожиб, ҳатто у тор ва аврат шаклини билинтириб турса ҳам». Иқтибос тугади.\nБу авратни билинтириб турадиган даражада тор кийимда намоз ўқишлик борасидаги уламоларнинг сўзлари эди. Улар очиқ-ойдин айтишмоқдаки, бундай ҳолатда намоз раво бўлади.\nБироқ бу одамларни тор кийимда намоз ўқишликка тарғиб қилинади дегани эмас. Аксинча, улар тор кийим киймасликлари ёки унда намоз ўқимасликлари керак. Чунки бу намоз учун қилиниши буюрилган зийнатланишга хилоф бўлади. Бу ерда кўпроқ гап бу намоз равоми ёки йўқми деган масала устида борган.\nШайх Солиҳ Фавзон агар аёл киши авратининг шакли кўринадиган даражада тор кийимда намоз ўқиса, унинг намози раво, бироқ у бу кийимни кийгани учун гуноҳкор бўлади деб фатво берганлар.\nУ киши айтадилар: «Аёл киши тана аъзосини, шаклини ва думбасини билинтириб турадиган тор кийим кийишлиги жоиз эмас. Тор кийим эркак киши учун ҳам, аёл киши учун ҳам жоиз эмас. Бироқ бу айниқса аёллар учун жоиз эмас. Чунки уларнинг ҳолатида фитна кўпроқ.\nЁлғиз ҳолатдаги намозга келсак, агар инсон аврати ёпилган ҳолда мана шундай кийимда намоз ўқиса, унинг намози раво бўлади. Бироқ у тор кийимда намоз ўқигани учун гуноҳкор. Чунки у тор кийим кийишлик билан намоз талаб қилган буйруқлардан бирини бузди. Бу биринчи жиҳат. Бошқа жиҳат шуки, бу фитнага сабаб бўлади ва эътиборни қаратади, айниқса аёллар ҳолатида. Шундай қилиб, аёллар ўзларини кенг кийимлар билан тўсишлари керак. У кийим уларни бекитиши ва баданларидаги ҳар қайси аъзоларини кўрсатмаслиги ёки эътиборни жалб қилмаслиги керак. Аниқроғи, бу аёл кишини тўлиқ беркитадиган кийим бўлиши лозим». Иқтибос тугади («ал-Мунтақо мин Фатава шайх Солиҳ ал-Фавзон» 3/454).\nБаъзи уламолар Пайғамбар соллаллоҳу алайҳи ва салламнинг: «Кийинган, аммо яланғоч аёллар» деган сўзларини, бу тор кийим кийган аёлларга қаратилган деб шарҳлашган. Валлоҳу аълам.\n/ Кутубхона / Намоз / Аёл киши уйчи кийимда намоз ўқиши\n3 та мулоҳаза\nAbu Muhammad → 20.01.2012 йил\nAssalamu alaykum. Jazakallahu hoyron. Sarlavhani almashtirib quysangiz bularkan. Uy ichi kiyim degan ibora Toshkentda ishlatiladi, shuni uchun adabiy tilda “Uyda kiyib yuradigan kiyimida” degandek qilib quysangiz yahsi bualrdi\nMuslima. → 22.01.2012 йил\nMani so’ramoqchi bo’ganim biror joyga borganda namoz o’qiwga waroit bo’lsayu lekin u yerda o’zini noqulay his qilgani un uyiga kelib qazo qilib o’qisa bu xatomi?\nМуслим → 23.01.2012 йил\nНамозни ҳеч ким ҳеч қачон тарк қилишга узрли эмасдир. Иши нима бўлмасин, ҳар бир мусулмон намозни ўз вақтида ўқиши керак. Намозларни, айрим калтабинлар уйқулари олдидан иш пайтида ўқий олмаган беш вақт намозни бирданига жамлаб ўқиб олганлари каби, ўз вақтидан кечиктирилмаслиги керак. Чунки бундай қилиш катта гуноҳлардан, балки катта гуноҳларнинг каттароғидан ҳисобланиб, ҳаром ва жоиз эмасдир. Чунки бу иш кофирликка олиб боради (Манба: «Мажмуъу фатава ва расааилил-Усаймийн, Китабус-солаҳ», 12– жилд, ўттиз иккинчи савол.).\n• Муҳаррам ойи ва Ошуро куни\n• ИШИД, ал-Қоида, Ихвон, Жабҳа ан-Нусра – Хаворижлардир\n• Солиҳ Луҳайдон АҚШдаги террорчилик ҳаракатлари ҳақида\n• Турмушдан қайтган қизга ғамхўрлик қилиш фазилати\n• Шаъбон ойи ҳақида\n• Ўзга ҳолатидан ибрат ола билган, ҳақиқий саодат эгасидир\n• Намоз учун қилинаётган ниятни талаффуз қилиш\n• Жума азонлари ўртасидаги вақт қанча?\n• Ҳайит куни қариндош ва дўстларни зиёрат қилиш\n• «Ваҳҳобийлик» атамаси ҳақида\n• Шаъбонда машруъ бўлган солиҳ амаллар


Ичга қабул қилиш учун томчилар 10 мг/мл, 20 мл дан томчилагич-қопқоқчаси билан тўқ шиша флаконларда.\n1 мл томчида фаол модда: Цетиризин гидрохлориди - 10 мг ёрдамчи моддалар: метилпарабен, пропилпарабен, глицерол, пропиленгликоль, натрий сахарини, натрий ацетати, сирка кислотаси, тозаланган сув.\nИчга, овқат қабул қилишдан қатъий назар. Қабул қилиш олдидан томчилар сувда эритилади. Катталар ва 12 ёшдан ошган болаларга: 10 мг дан цетиризин (20 томчи) суткада 1 марта, ҳар куни, яхшиси кечқурун. 6 ёшдан 12 ёшгача бўлган болаларга: 10 мг дан цетиризин (20 томчи) суткада 1 марта ёки 5 мг цетиризин (10 томчи) суткада 2 марта (эрталаб ва кечқурун). 2 дан 6 ёшгача бўлган болаларга: 5 мг дан цетиризин (10 томчи) суткада 1 марта ёки 2,5 мг цетиризин (5 томчи) суткада 2 марта (эрталаб ва кечқурун). 1 дан 2 ёшгача болаларга: 2,5 мг (5 томчи) суткада 2 марта. Буйрак етишмовчилигида: Тавсия қилинган дозани 2 марта камайтириш керак. Жигар фаолияти бузилганида: Цетиризин дозасини суткада 5 мг гача (10 томчи) камайтириш керак. Буйракларнинг фаолияти нормал бўлган кекса пациентларда дозани тўғрилаш талаб қилинмайди. Хавфсизлик қопқоғи бўлган флаконни очиш учун йўриқнома. Флакон уни болаларни очишига тўсқинлик қилувчи хавфсизлик мосламаси бўлган қопқоқ билан ёпилган. Флакон қопқоғини кучли пастга босиб, уни соат стрелкасига қарши бураш билан очилади.\nДаволаш даврида диққатни юқори жамлашни ва психомотор реакциялар тезлигини талаб қилувчи потенциал хавфли фаолият турлари билан шуғулланишдан сақланиш керак. Жигар ва/ёки буйраклар фаолиятини бузилиши бўлган пациентлар ва кекса ёшли шахсларда эҳтиёткорликка риоя қилиш керак. Марказий нерв тизимини сусайтирувчи дори воситаларини, алкоголни бир вақтда истеъмол қилиш тавсия этилмайди.


hidoyat.uz – “Мовароуннаҳр” нашриётининг сайти - Қуръон – кўз нури\nҚуръон – кўз нури\nЁшлигимдан бобом тиловатларини тинглаб улғайдим. Гоҳ Китобга қараб, гоҳ ёддан ўқирдилар. Кун сайин менда ҳам Қуръон ўқиш-ўрганишга муҳаббат ортиб борарди.\n"Мулла Қирғиз" ўрта махсус Ислом билим юртида талабалик пайтимда курсдошларимнинг кўпчилиги Қуръон қорилари эканлиги мени ҳам мақсадим томон ундади. Мадрасани битиргач, Имом Бухорий номидаги Тошкент Ислом институти талабаси бўлиш насиб қилди. Биринчи курсдалигимда чап кўзим ўнг кўзимга қараганда хира кўраётганини сездим. Шифокор дорилар ёзиб берди. Аммо рўйхатни йўқотиб қўйдим, менга эса бу парвосизлигимни хаспўшлашга яхшигина баҳона эди. Аммо дуо қилишдан чарчамасдим.\nРамазон кунларидан бирида масжидда Қуръон фазилатлари ҳақида суҳбат бўлди. "Қуръон тиловати кимни Мендан сўрашдан машғул қилиб қўйса, унга сўрагувчиларга берадиган (нарсаларнинг) энг афзалини ато этаман" (Термизий ривояти). Мазкур қудсий ҳадисни олдин ҳам кўп маротаба эшитганман. Аммо бу галги таъсири бошқача бўлди. Қуръонни ёдлашга қасд қилдим ва кўзимга шифо бўлишига ҳам умид боғладим. Иккинчи курсни институтнинг "Таҳфизул Қуръон" кафедрасида давом эттиришга киришдим. Орадан уч-тўрт ой ўтгач, ўнг кўзим билан чап кўзимнинг кўриши бирхиллашгандек туюла бошлади. Бу ҳолатдан ташвишга тушдим. Яна ўша шифокорга учрашдим, аммо ташхис натижаларини билгим келмасди. Чунки ўнг кўзингиз ҳам хиралашибди, деган гапни кўтариш осон эмасди. Аммо хулоса тамоман бошқача бўлди: "Чап кўздаги хиралик кетган, икки кўзнинг кўриш қуввати тенглашган, яхшиланган. Ўтган йилги касалликдан асар қолмаган".\nКўзларимга ёш тўлди. Аллоҳ таолога ҳамду сано айтдим. Мен Қуръон шифо, "Мусҳафга қараш кўз нурини зиёда қилади", деган ҳикмат тасдиғини ўз ҳаётимда кўриб тургандим. Қуръон ўқигувчига ниятлари сўраганидан зиёда қилиб берилишини ҳам тўла ҳис қилдим. Дилимда эса бир жумла такрорланарди: "Қуръон кўзимнинг нуридир!"\n1099 марта ўқилган.


Шомуродов "Ювентус"га қарши, "Лацио" - "Интер" ва бошқа ўйинлар ҳақида / CHAMPIONAT.asia\n16:00Финал-2021. "Пахтакор" - "Насаф" (матнли трансляция) 25 15:40АПЛнинг икки клуби "Ювентус" ярим ҳимоячисини нишонга олди 2 15:37Финал. "Пахтакор" ва "Насаф"нинг стадионга келишидан қайноқ ГАЛЕРЕЯ 5 15:17Хави: "Френки де Йонг сотилмайди. У "Вильярреал"га қарши ажойиб ўйнади" 0 15:03Спортчилар ижтимоий тармоқларда 0 15:00Ўзбекистон Кубоги-2021. "Динамо" стадиони финалга тайёр 11 14:52Финал-2021. "Пахтакор" - "Насаф". Асосий таркиблар маълум 36 14:51Карикатура: "Манчестер Юнайтед" vs "Арсенал" 5 14:39Финал. "Пахтакор" ва "Насаф"нинг кийиниш хонасидан эксклюзив кадрлар ГАЛЕРЕЯ 4 14:23Ла Лига. "Атлетико" "Мальорка"га қарши ўйин учун қайдномасини эълон қилди: Феликс қайтди, Карраско эса қайдномада эмас 0 14:00Штрубер "Манчестер Юнайтед"да Рангникнинг штабига кириши мумкин 0 13:37Пеллегрини: "Бетис" ўйинчиларига "Барселона"ни ютмоқчилигимизни айтдим" 3 13:16Шерзод Насруллаев: "Ғалаба қозонишга ҳаракат қиламиз" 2 12:51"Кўчадаги камера" Самарқандда: Финалда ким ютади? 19 12:49Ўзбекистон кубоги. Финалда автогол урган футболчиларни биласизми? 10\nШомуродов "Ювентус"га қарши, "Лацио" - "Интер" ва бошқа ўйинлар ҳақида\nТеглар : Ювентус Рома"Лацио"Элдор Шомуродов\nЭътиборингизга А Серия 8-тур превьюсини тақдим этамиз.\nШубҳасиз, Сарри учун жароҳатланган бир нечта футболчининг қайтиши яхши янгилик бўлди. Биринчи навбатда бу Чиро Иммобиле билан боғлиқ. Шунингдек, Цаканья ҳам сафда, аммо у ўйинни асосий таркибда бошламаса керак. Афсуски, дисквалификация сабаб Ачерби жамоасига ёрдам беролмайди. Симоне Индзагининг бош оғириғи эса асосан фақат терма жамоадан қайтганлар билан боғлиқ. Лаутаро, Видаль ва Весино жуда кеч қайтишлари сабаб, бўлажак баҳсга қанчалик тайёр бўлишлари номаълум. Агар вазият тақозо этса ҳужумнинг олдинги чизиғида Жеко ва Корреа жуфтлигини кўришимиз мумкин. Жароҳатидан фориғ бўлган Сенси захирада қолдирилади.\nОхирги ўзаро ўйинда "Интер" уйда "Лацио"ни 3-1 ҳисобида мағлуб этган, Римда эса "қора-кўклар" 2018 йилдан буён зафар қучишмаган. Умуман олганда, ҳозир айнан "нерадзурри" фаворит ҳисобланади, аммо бу баҳс ҳеч кимга осон бўлмаслиги турган гап.\n"Милан" - "Верона"\nПиолининг муаммолари жуда жиддий. Биринчи навбатда бу асосий посбон Маньяннинг жароҳати, посбон 2 ойга майдондан четда қолмоқда. Шундай экан, дарвоза тажрибали Татарушануга ишониб топширилади. Бироқ бу ҳали ҳаммаси эмас. Тео Эрнандес ковидга чалинган, Бакайоко ва Флоренци, Масьяс эса жароҳатланган. Агар бу тур ўйинида Крунич ва Калабрия қайта олса, жамоа мухлислари хурсанд бўлса арзийди. Ҳужумда эса умид Жиру ҳамда орқароқдан уни қўллайдиган Ребич ва Диасдан бўлади. "Верона"да бу каби муаммолар йўқ, Велозу ва Фараони катта эҳтимол билан баҳсга тайёр, шундай экан "мастифлар" таркиби оптимал бўлиши кутилмоқда.\nСўнгги бор ушбу рақиблар тўқнаш келганида "Милан" сафарда 2-0 ҳисобидаги ишончли ғалабани расмийлаштирган. Муаммоларига қарамай, "россонери" бу сафар ҳам яққол фаворит ҳисобланади. Назаримизда, "Верона" қанчалик ҳаракат қилмасин, бугунги кунда рақиб ҳужумига дош бера олмайди.\nАллегрининг муаммолари кун сайин ортиб бораётгандек. Ўйинчилар термадан қандай ҳолатда қайтиши деган саволдан ташқари, жароҳатлар ҳам туринликларни тинч қўймаяпти. Танганинг иккинчи томони бўлганидек, Артур, Рэмси, Мората ва Дибала шу кунларда сафга қайтиши кутилмоқда, лекин нима бўлганда ҳам ушбу футболчилар ўйинни кўпи билан захирада бошлайди. Асосий таркибда эса Мойзе Кинни кўрсак ажаб эмас. Жозе Моуринью эса бу борада нисбатан хотиржам бўлиши мумкин. Лекин Абрахамнинг ҳолати сўроқ остида қолмоқда. У Англия термаси ўйинида кичик жароҳат олган ва асосий таркибда Элдор Шомуродовни кўришимиз эҳтимоли юқори. Унга одатдагидек Заньоло ва Мхитарян ёрдам беради.\nСўнгги тўқнашувда, у ҳам Туринда ўтган, "Ювентус" 2-0 ҳисобида зафар қучган. Букмекерлар "кекса синьора"ни бу сафар ҳам фаворит сифатида кўрмоқда, бироқ орадаги фарқ у қадар катта эмаслигини айтиб ўтиш зарур. "Рома" бу мавсум камида қизиқроқ ўйин кўрсатаётганини инобатга олсак, бизни шиддатли баҳс кутиб турибди.\nМанолос жароҳат сабаб бу ўйинда неаполликларга ёрдам бера олмаслиги мумкин. Шунингдек, Уна ва Петанья ҳам майдонга туша олмайди. Аммо Лоботка сафга қайтди ва иккинчи бўлимда ўйинни кучайтириши мумкин. Ҳужумда эса яна Инсинье - Осимхен жуфтлигини кўрсак ажаб эмас, уларга Политано ҳам ёрдамлашади. Меҳмонлар учун хушхабар — Белотти соғайди. Теоретик жиҳатдан сардор ўйинни асосий таркибда бошлаши мумкин, бироқ захирада қолиб, кейин ўйинни кучайтириш учун майдонга туширилиши ҳақиқатга яқинроқ. Верди, Прат ва Задза ҳамон лазаретда, шу сабаб ҳужум чизиғида вариантлар у қадар кўп эмас. Мураббий бахтига Линетти ва Родригес хизматларидан фойдаланиши мумкин.\nОхирги учрашувда "Наполи" Туринда ортиқча муаммоларга дуч келмаган (2-0). Эндиги баҳс фаворити ҳам айнан чемпионат етакчиси ҳисобланади ва улар буни амалда исботлаши зарур. Жамоанинг бугунги спорт формасини инобатга олсак, Спалетти шогирдлари буни уддалай оладилар.\nСарри "Лацио"да "Челси" хавбекини кўрмоқчи 3\n"Ювентус" ва МЮ Дембеленинг харидига қизиқмоқда 1\nА Серия. "Лацио" - "Удинезе" 4:4 0\n16 окт 18:02:03\nShunga go‘l urmey yurgan ekanda Juvedan boshle deb\n16 окт 17:51:08\nShomurodov agar shu postlarni oqivotkan bosen iltimos qib qolaman maydonda ozgina bahlroq bo'l koproq zarbalar ber oldingdagi 1ta 2ta raqib chiqsa srazu pas bermastan o'tib ketishga xarakat qil To'pga xarisroq bo'l tinmay yugirib xujumlani kesib qoygan boshqa koproq zarbalar berib topni ozing bilan olib yurganing boshqa man aniq bilan agar shunaqa oynidigon bosen Temmi Abraham dan ososiy tarkibda tushish imkonyatini oziniki qib olasan Omad\n16 окт 17:47:08\nAstag'frulloh denglar Roma Yuve bilan oynaydi yoki qarshi deselar togri boladi\n16 окт 18:01:33\nUmiD_0701 фойдаланувчининг фикрига жавоб бериш\nTo'g'ri! Unga sovuqqonlik va azgina egoistlik yetishmayapti.\n16 окт 17:11:34\nРома Ювентусга қарши, Шомуродов эмас


PaxtaGram: “Ногиронни ҳам пахта теришга мажбурлашмоқда”\n19 март 2018, Тошкент вақти: 02:18\nТошкент Ирригация ва Мелиорация институтининг 1-босқич талабаси 3-гуруҳ ногирони эканига қарамасдан пахта теришга мажбурланаётганидан шикоят қилди:\n“Мен Тошкент Ирригация Институтининг 1- курс талабасиман. Бизларни 10 сентябрь, якшанба куни пахта теримига Сирдарё вилоятига чиқарди. Кейинги куни эса теримга чиқарди. Обедга яқин домлалар тера олмаган теримчиларни дўппослашди. Шунингдек, “тера олмасанг, институтдан ҳайдаласан” деб қўрқитмоқда.\nМен ўзим 18 йил давомида 3- гуруҳ ногиронлик бўйича пенсия олиб, доимий равишда даволаниб келмоқдаман. Институт деканатига керакли хужжатларни тақдим этганман. “Сен ўқишда пахта теримига бориш лозимлигини биласан. Шифокорлар берган маълумотнома ва ногиронлик гувоҳномаси ўтмайди. Ёки ариза ёзиб ўқишдан кетасан” деб айтишди иқтисодиёт факультетининг деканатида.\nПул беришга шароит йўқ. Ҳаттоки фермерлар “бу масала бизнинг қўлимизда эмас, домлалар орқали ҳал қилинг” деб айтишди.\nПахта теримига 2-3 кун давомида чиқдим. Айнан шу кунлар мобайнида айрим талабалар пахтани тарк этди. Аммо уларни ўқишдан четлаштирилади деб огоҳлантиришди.\nНима қилсам бўлади? Ўқишга киришнинг ўзи бўлмайди”, дея ёзди ногирон-талаба.\nОзодликнинг янги "PaxtaGram" лойиҳасида пахта мавсумига оид келаётган мактубларни тақдим этамиз. Пахтага оид хабарлар фото ва видеоларни Telegram орқали +420724971539 рақамига ёки @ozodnews манзилига юборинг. WhatsApp орқали + 420 724 740 755 Email: ozodlikmail@gmail.com PaxtaGram га Telegram орқали ёзинг\nТОШКЕНТ – "Қадирлик маҳалласи қачон қадр топади?!"\nЖИЗЗАХ – "Кўчамиз сўнгги марта 1989 йилда таъмирланган"


Трамп америкалик ҳарбийлар устидан тергов бошлаганларни жазоламоқчи — Sof.uz\nТрамп америкалик ҳарбийлар устидан тергов бошлаганларни жазоламоқчи\n13.06 12:13 432 Жаҳон\nПрезидент Доналд Трамп АҚШнинг Афғонистондаги ҳарбийлари устидан тергов бошлаган Халқаро жиноий суд ходимларини санкциялар билан жазолашга рухсат берувчи фармон имзолади. Бу ҳақда Америка овози нашри хабар берди.\nАҚШ Қуролли кучларининг Афғонистондаги 18 йиллик амалиётлари натижасида уруш жиноятлари қурбонларидан америкалик аскарлар устидан 700 га яқин шикоят тушган. Халқаро жиноий суд прокурори тарихда илк бор америкалик ҳарбийларни тергов қилишга рухсат олди.\nДавлат котиби Майк Помпеонинг айтишича, Гаагадаги суд сиёсийлашган бўлиб, АҚШ суверенитетига таҳдиддир.\n«Сохта суд фуқароларимизга таҳдид солсаю, биз жим қараб турмаймиз. Дунё бўйлаб яқин иттифоқчиларимизга гапим шуки, сизнинг фуқароларингизни ҳам шундай тақдир кутмоқда», - деди Помпео.\nАҚШ терговда қатнашган суд ходимларига иқтисодий ва виза санкциялари қўйишини маълум қилди. Инсон ҳуқуқлари гуруҳлари Американинг бу қадамини қоралади.\n«Президент фармонининг хавотирли томони шундаки, Трамп маъмурияти АҚШга ва умуман дунёдаги барча одамларга қарши ўта хавфли бўлган таҳдид юз берганда қўлланадиган чораларни ишга солмоқда», - дейди «Халқаро Амнистия» ташкилотидан Даниел Балсон.\nХалқаро суд айнан нимани тергов қилмоқчи?\n«Суд терговчилари уруш жиноятлари, Афғонистон ҳудудида барча тарафлар томонидан содир этилган жиддий уруш жиноятлари билан шуғулланмоқчи. Табиийки, Қўшма Штатлар урушда иштирок этган тарафлардан бири. Толибон, Афғонистон ҳукумати, иттифоқчи давлатлар ҳам. Трамп маъмурияти бу тарафлардан фақат биттасини жазога дахлсиз қилмоқчи», - дейди Балсон.\nАҚШ Халқаро жиноий судни ташкил этган Рим низомига қўшилмаган ва суд ваколатини ҳеч қачон тан олмаган, дейди АҚШ Мудофаа вазири Марк Эспер.\n«Шунинг учун ҳам мамлакатимиз ва бу маъмурият ватанига хизмат қилган фуқароларининг ноқонуний терговга жалб қилинишига йўл қўймайди. Бунинг ўрнига суд фуқароларимиз содир этгани даъво қилинаётган жиноятлар бўйича барча маълумотларни бизга узатсин ва биз тегишли чора кўрамиз. Биз ҳамиша шундай қилиб келганмиз», - деди Эспер.\nсанкция Доналд Трамп Афғонистон Халқаро Суд АҚШ ҳарбийлари\n5.08 16:03 301 Жаҳон\n4.08 15:39 129 Жаҳон\nТрамп коронавирус вакцинасини бошқа давлатлар билан баҳам кўришга ваъда берди\n28.07 06:30 741 Жаҳон


Беларусда қозоғистонлик аскарлар қабри топилди - Номадлар,Турклар,Қозоқ одатлари ва анъаналари,Қозоғистон табиати | QazaqTV\nБеларусда қозоғистонлик аскарлар қабри топилди\nБеларусда Улуғ Ватан уруши йилларида ҳалок бўлган 11 нафар қозоғистонлик жангчи қабри топилди. Шу кунларда «Майдан жўли» отряди Витебск вилоятининг Дубровск туманида қидирув ишларини амалга оширяпти. Тез кунларда қизил изтопарлар «Риленки» мемориали яқинига ёдгорлик ўрнатади. Қизил аскарлар хоки ўз юртида қайта дафн этилади. Таъкидлаш лозимки, Беларусни озод қилишда Қозоғистонда ташкил қилинган 39- ва 238-ўқчи дивизиялар қатнашган. Витебск яқинидаги қонли жангларда бу қўшилмалар катта талофатга учраган.\nАлександр Шитов, «Майдан жўли» отряди командири:\n- Биз ҳозир Понизовье қишлоғи яқинида, атрофидамиз. Ундаги жарликлардан бирида кўп сонли аскарлар дафн этилган. Аскарлар хоки шу кунгача ана шундай аҳволда қолиб кетган. Биз уларни қабрга қўймоқчимиз.


Қуёш атмосфераси рекорд даражадаги яқин масофадан суратга олинди - Zamin.uz\n18:16 / 16.12.2018\nParker Solar Probe зонди рекорд даражадаги яқин масофадан қуёш атмосферасининг суратини юборди. Бу ҳақда «National Geographic»га таяниб Дарё хабар бермоқда.\nParker Solar Probe 11 ноябрь куни қуёш билан яқинлашувини якунлади ва энди тўпланган маълумотлар Ерга юборилди. Батафсил таҳлил кейинчалик амалга оширилади, аммо ҳозирги кунда Қуёш атмосферасининг ноёб суратларини кўриш имконияти мавжуд.\nГап WISPR (Wide-field Imager for Solar Probe) ускунаси ёрдамида олинган суратлар ҳақида. Суратда турли магнит қутбли ҳудудларни боғлайдиган ҳамда электр зарядланган газлар ва плазма (қуёш шамоли таъсири туфайли шаклланган узун шакллар)дан иборат катта магнит майдонли бирикмалардан таркиб топган узун порлоқ дубулғали тузилма акс этган.\nУшбу сурат рекорд даражадаги қисқа масофадан олинган — 27,2 миллион километр. Суратдаги ёрқин нуқта (марказнинг чап томонида) — бу Меркурий.\nNASA ушбу сурат қандай ҳароратда олингани ҳақида хабар бермади. Бироқ, қурилма сўнгги ҳароратда 1,370 Цельсий даражадаги иссиқликдан термал ҳимоя билан жиҳозланганлиги маълум.\nҚуёш билан кейинги яқинлашув 4 апрелда бошланади. Миссия доирасида Parker Solar Probe 24 та яқинлашувни амалга оширади: у юлдузга яқинлашаверади ва яқинлашувлардан бирида қуёшга тахминан 6,16 миллион километр масофага етиб бориши кутилмоқда.\nParker Solar Probe 2018 йилнинг 12 августида ишга туширилган. “Замин” янгиликларини “Facebook”да кузатиб боринг\nЯнгиликлар » Дунё » Қуёш атмосфераси рекорд даражадаги яқин масофадан суратга олинди


Марказий банк: 100, 200 ва 500 сўмлик банкноталар аста-секин муомаладан чиқарилади\nИқтисодиёт 21:50 / 21.02.2019 17013\nЎзбекистонда 25 февралдан 100 минг сўмлик янги купюра муомалага киритилиши муносабати билан Ўзбекистон Республикаси Марказий банки вакиллари томонидан ОАВ ходимлари учун ташкил этилган семинарда бу нима учун кераклиги ва бундан кутилаётган натижалар ҳақида маълумот берилди.\n«Бундан ташқари, банк кассирлари, ходимларининг майда пулларни ҳисоблашдаги қийинчиликлари камаяди, ойлик маошлар, пенсия ва нафақаларни тарқатиш соддалашади. Нақд пулларни чиқариш (босиб чиқариш) ҳамда уларни ташиш ва сақлаш учун сафланадиган харажатлар сезиларли даражада камаяди. Аҳолига банкоматлар орқали хизмат кўрсатиш самарадорлиги ҳам ошади.\n2001 йилда 1000 сўмлик банкнотлар муомалага чиқарилган эди, беш минг сўмлик банкнотлар эса, 2013 йилга келибгина муомалага чиқди. Йил сайин нархлар ошмоқда, шу боис пул муомаласи жараёнини енгиллаштириш, банкнотлар сонини қисқартириш зарурати пайдо бўлмоқда. Сўнгги йилларда миллий валюта ўзининг жамғарма сифатидаги функциясини йўқотди, шунинг учун 100 000 сўм бу функцияни қайта тиклашга ёрдам беради, чунки бундай купюраларни сақлаш бирмунча қулай ҳисобланади.\nЙирик купюраларнинг инфляцияни оширишга хизмат қилади, деган хавотирлар ўзини оқламайди, чунки муомаладаги умумий пул массаси ўзгармайди. Пул массасининг тузилиши ўзгаради холос. 100, 200 ва 500 сўмлик майда пуллар аста-секин муомаладан чиқарилади ва танга билан алмаштирилади. Икки гуруҳдаги, яъни монетар ва номонетар омиллар инфляция жараёнига таъсир кўрсатади. Ҳозирги кунда иқтисодиётни либераллаштириш, молия, бюджет-солиқ соҳаларидаги ислоҳотлар олиб борилиши муносабати билан инфляция жараёнлари юз бериши табиий ҳол. Бироқ буларнинг бари номонетар омиллар саналади.\nШундай қилиб, янги купюранинг муомалага чиқиши билан инфляция даражаси ошмайди», дея унинг сўзларини келтирган ЎзА.


“Биз фақат Мирзиёевнигина таниймиз” – “Video-MAQOLA” лойиҳаси ижодкорлари одамлар орасида - EFFECT.UZ\nEffect.uz’даги “Video-MAQOLA” лойиҳасининг навбатдаги 6-сонида Ўзбекистон тарихидаги барча сайловлар ҳамда олдиндаги катта сиёсий жараён ҳақида жамоатчилик фикри эшитилди. Аксарият фуқаролар номзодларни яхши танимасликларини, уларнинг дастурлари тўғрисида тўлиқ тушунчалари йўқлигини маълум қилди ва фақатгина амалдаги Президент Шавкат Мирзиёевни ғолибликка муносиб деб билишларини айтишди. Қизиқарли воқеаларга бoй бўлган лойиҳанинг ушбу сонини Effect.uz’нинг YouTube канали орқали томоша қилишингиз мумкин…\nОлдинги сайловлар қандай бўлган эди?\nМустақил Ўзбекистонда илк президентлик сайлови 1991 йилнинг 29 декабрда ўтказилган. Унда икки номзод: Ўзбекистон халқ-демократик партиясидан Ислом Aбдуғаниевич Каримов ва Эрк демократик партиясидан Муҳаммад Солиҳ иштирок этган.\nСайловчиларнинг 94,2 фоизи яъни 9,9 миллиони иштирок этган. Мазкур сайловда катта устунлик билан Ислом Каримов 8 млн 514 минг 136 та аниқроқ айтганда 87,1 фоиз овоз олиб Ўзбекистоннинг биринчи президентига айланган.\nЖами 12,5 фоиз одам 1 миллион 220 минг 474 киши унинг рақибига овоз берганди. Ўша сайловда “Барчага қарши” овоз бериш ҳам мумкин бўлган ва бу танлов 36 минг 525 киши томонидан амалга оширилган. 129 минг 823 бюллетен эса ҳақиқий деб топилмаган.\n1995 йилнинг 26 мартида референдум бўлиб ўтди ва унда президент ваколатини узайтириш масаласи ўртага ташланди. Ушбу ташаббусни референдумда иштирок этганларнинг 99,6 фоизи қўллаб-қувватлаб, президент Ислом Каримовнинг ваколати 2000 йилгача узайтирилади. Референдумда фақат 0,4 фоиз сайловчи “йўқ” жавобини билдирган. Давомат 99,3 фоиз.\n2000 йилнинг 9 январида ўтказилган президентлик сайловида Ислом Каримов “Фидокорлар” партиясидан ўз номзодини қўяди. Унга Ўзбекистон халқ демократик партияси вакили Aбдулҳафиз Жалолов рақиб бўлади. Сайловда давомат 95,1 фоизни ташкил қилган. Унда 95,7 фоиз сайловчи яъни 11 млн 147 минг 621 киши Каримовга овоз берган. 4,3 фоиз сайловчи жами 505 минг 161 киши Aбдулҳафиз Жалолов номзодини ёқлаган. 470 минг 417 бюллетен ҳақиқий эмас деб топилган.\nAбдулҳафиз Жалоловнинг кейинги фаолиятига назар солсак, у 2001 йилда Фалсафа ва ҳуқуқ институти директорлиги, 2003 йилда ХДП Марказий кенгаши биринчи котиблигидан озод этилади. Шундан сўнг Юристлар малакасини ошириш маркази ҳамда Олий педагогика институти профессори лавозимларида ишлайди. A.Жалолов 2019 йил 29 июлда вафот этиб, Намангандаги ўзи туғилиб-ўсган қишлоқда дафн этилди.\n2002 йил январида референдум билан Президент ваколат муддатига 7 йилгача узайтирилади ва бу норма Президентнинг амалдаги ваколат муддатига татбиқ қилинади. Шундай қилиб, кейинги сайлов 2007 йилда ўтказилади.\nБу сафарги сайловда амалдаги президент Ислом Каримов янги тузилган Тадбиркорлар ва ишбилармонлар ҳаракати — Ўзбекистон Либерал-демократик партиясидан номзод бўлади. Унга Ўзбекистон халқ демократик партияси вакили Aслиддин Рустамов, “Aдолат” социал-демократик партияси вакили Дилором Тошмуҳаммедова ҳамда мустақил номзод Aкмал Саидов рақиблик қилган.\nСайловда сайловчилар фаоллиги 90,6 фоизни ташкил қилиб, 14 млн 765 минг 444 киши иштирок этди. Натижаларга кўра, Ислом Каримов 13 миллиондан ортиқ сайловчининг овозига эга бўлиб, 90,76 фоиз тўплаган ва навбатдаги муддатга сайланган. Унинг рақиблари Aслиддин Рустамов, Дилором Тошмуҳаммедова ва Aкмал Саидов мос равишда 3,27 фоиз, 3,03 фоиз ва 2,94 фоиздан овоз олишган.\nAслиддин Рустамов 2007-2012 йилларда Олий Мажлис Қонунчилик палатаси Спикерининг ўринбосари лавозимида фаолият юритган. Ўзбекистон тарихидаги президентликка илк аёл номзод Дилором Тошмуҳаммедова 2007-2015 йилларда Олий Мажлис Қонунчилик палатаси спикери бўлган. Мутахассислиги бўйича тиббиёт ходими.\nAкмал Саидов 2000 йилдан Ўзбекистон Республикаси Олий Мажлисининг иккинчи чақириқ депутати, Демократик институтлар, нодавлат ташкилотлар ва фуқароларнинг ўзини-ўзи бошқариш органлари қўмитаси раиси, 2005 йилдан Ўзбекистон Республикаси Олий Мажлиси Қонунчилик Палатаси депутати, Демократик институтлар, нодавлат ташкилотлар ва фуқароларнинг ўзини-ўзи бошқариш органлари қўмитаси раиси, 2010 йилдан бошлаб эса Ўзбекистон Республикаси Олий Мажлиси Қонунчилик Палатаси депутати, Демократик институтлар, нодавлат ташкилотлар ва фуқароларнинг ўзини-ўзи бошқариш органлари қўмитаси раиси сифатида фаолиаят юритиб келмоқда.\nУ 2018 йилдан – Ўзбекистон Президенти ҳузуридаги маслаҳат кенгаши раисидир. 1996 йил октябр ойидан бери Инсон ҳуқуқлари бўйича Ўзбекистон Республикаси Миллий маркази директори лавозимида фаолият кўрсатиб келмоқда. 2017 йилдан Ўзбекистон Республикаси Фанлар Aкадемиясининг ҳақиқий аъзоси.\nПрезидент ваколатининг иккинчи муддати 2014 йил декабр ойида тугаши керак эди. Aммо парламент сайлови билан бир вақтга тўғри келиб қолиши муносабати билан сайлов парламент сайлови якунлари чиқарилганидан сўнг 3 ой ичида, яъни 2015 йил 29 март куни ўтказилган.\nБу сафарги сайловда сайловчилар рўйхатига киритилган 20 миллион 798 минг 52 нафар сайловчидан 18 миллион 942 минг 349 нафари овоз беришда иштирок этгани аниқланди. Бу сайловдаги давомат 91,08 фоизни ташкил қилганини кўрсатади.\nСайловчиларнинг 17 миллион 122 минг 597 нафари ёки 90,39 фоизи Тадбиркорлар ва ишбилармонлар ҳаракати — Ўзбекистон Либерал-демократик партиясидан кўрсатилган номзод Ислом Aбдуғаниевич Каримовни ёқлаб овоз берди. Ўзбекистон “Миллий тикланиш” демократик партиясидан кўрсатилган номзод Aкмал Холматович Саидовга 582 минг 688 нафар ёки 3,08 фоиз сайловчи, Ўзбекистон Халқ демократик партиясидан кўрсатилган номзод Ҳотамжон Aбдураҳмонович Кетмоновга 552 минг 309 нафар ёки 2,92 фоиз сайловчи, Ўзбекистон “Aдолат” социал-демократик партиясидан кўрсатилган номзод Наримон Мажитович Умаровга 389 минг 24 нафар ёки 2,05 фоиз сайловчи овоз берди.\nҲотамжон Кетмонов 2015-2019 — Олий Мажлис Қонунчилик палатаси Спикери ўринбосари, Ўзбекистон Халқ демократик партияси фракцияси раҳбари сифатида фаолият юритган. 2019 йилдан бошлаб у ўз фаолиятини Ўзбекистон Республикаси Вазирлар Маҳкамаси ҳузуридаги таълим сифатини назорат қилиш давлат инспекцияси бошлиғининг биринчи ўринбосари сифатида давом эттирмоқда.\n2016 йилнинг сентябрида Ўзбекистоннинг биринчи президенти Ислом Aбдуғаниевич Каримов вафот этди ва махсус мажлисда “Ўзбекистон Республикаси Президенти сайлови тўғрисида”ги қонунга асосан ўша йилнинг 4 декабрида муддатидан олдин Президентлик сайловлари ўтказилиши белгиланди.\nУнда Ўзбекистон Либерал демократик партиясидан Шавкат Мирзиёев, Ўзбекистон Халқ демократик партиясидан Ҳотамжон Кетмонов, Ўзбекистон “Aдолат” социал-демократик партиясдан Наримон Умаров, Ўзбекистон “Миллий тикланиш” демократик партиясидан Сарвар Отамуродов номзоди қўйилган.\nСайловда 17 миллион 951 минг 667 сайловчи иштирок этди ва давомат 87,3 фоизни ташкил қилди. Бу Ўзбекистондаги президентлик сайловлари тарихидаги нисбатан энг паст кўрсаткичдир. Сайловчиларнинг 88,61 фоизи Либерал-демократлар партияси номзоди Шавкат Мирзиёев учун овоз беришди.\nШавкат Мирзиёев номзодини 15 млн 906 минг 724 киши қўллаб-қувватлаган. Ўзбекистон Халқ демократик партияси вакили Ҳотамжон Кетмонов ва Ўзбекистон “Aдолат” социал-демократик партияси вакили Наримон Умаров мос равишда 3,73 ва 3,46 фоиздан овоз тўплаганди. Ўзбекистон “Миллий тикланиш” демократик партиясидан номзод бўлган Сарвар Отамуродовга 2,35 фоиз сайловчи овоз берган.\nСарвар Отамуродов 2013 йилда Ўзбекистон “Миллий тикланиш” демократик партияси Марказий кенгаши раиси этиб сайланган. 2015 йилдан бир вақтнинг ўзида Ўзбекистон Республикаси Олий Мажлиси Қонунчилик палатаси Спикери ўринбосари, Ўзбекистон “Миллий тикланиш” демократик партияси фракцияси раҳбари сифатида фаолият кўрсатган.\n2016 йил декабрдан бери Шавкат Мирзиёев Ўзбекистон Республикаси Президенти лавозимида фаолият юритмоқда. Ўзбекистонда навбатдаги президент сайлови 2021 йил 24 октябрда бўлиб ўтади. Номзодлар эълон қилинди:\nНарзулло Наимович Обломуродов 1975 йилда Самарқанд вилоятида туғилган. 1996 йилда Жаҳон иқтисодиёти ва дипломатия университети ҳамда 2000 йилда Бирмингем университетини тамомлаган. Мутахасислиги иқтисодчи.\nИқтисод фанлари номзоди, доцент. 2021 йил 1 февралдан Ўзбекистон Экологик партияси Марказий Кенгаши Ижроия қўмитаси раиси лавозимида фаолият олиб бормоқда.\nЎзбекистон “Адолат” социал-демократик партияси томонидан Ўзбекистон Республикаси Президентлигига бўлажак номзод Баҳром Абдураҳимович Абдуҳалимов 1959 йилда Тошкент шаҳрида туғилган. Миллати — ўзбек. Маълумоти — олий.\n1981 йилда Тошкент Давлат университетини тамомлаган. Мутахассислиги — филолог-шарқшунос. Тарих фанлари доктори, профессор. Абдуҳалимов 1994 йил номзодлик ва 2001 йилда эса докторлик диссертацияларини муваффаққиятли ҳимоя қилган.\nИлмий тадқиқотларининг натижалари 100 га яқин илмий мақола, рисола ва монографияларда ўзбек, рус, инглиз ва араб тилларида эълон қилинган. 2020 йилда “Меҳнат шуҳрати” ордени билан тақдирланган.\n“Миллий тикланиш” партияси президентликка Алишер Қодиров номзодини кўрсатди. Маълумот учун А.Қодиров 1975 йилда Тошкент шаҳрида туғилган. 1996 йилда Туркиянинг Эгей университетини, 2009 йилда Тошкент Молия институтини, 2011 йилда Ўзбекистон Президенти ҳузуридаги давлат ва жамият қурилиши академиясини тамомлаган.\nКўп йиллар Ташқи иқтисодий алоқалар вазирлиги, Давлат мулк қўмитаси тизимларида турли лавозимларда, шунингдек, Маънавият ва маърифат марказининг раҳбари бўлиб фаолият юритган. 2015 йилдан буён Ўзбекистон Республикаси Олий Мажлиси Қонунчилик палатаси депутати. Рус, инглиз ва турк тилларини билади. Тўрт нафар фарзанднинг отаси.\nЎзбекистон Халқ демократик партияси Марказий Кенгаши Ворисова Мақсуда Азизовна номзод сифатида кўрсатилганини эълон қилди. Максуда Ворисова 1961 йил Тошкент шаҳрида туғилган. Тошкент давлат тиббиёт институтини тамомлаган, мутахассислиги бўйича шифокор. 2018 йилда I даражали “Соғлом авлод учун” ордени билан муокофотланган.\nТадбиркорлар ва ишбилармонлар ҳаракати Ўзбекистон Либерал Демократик партияси (ЎзЛиДеП)дан эса мамлакатнинг амалдаги президенти Шавкат Мирзиёевнинг номзоди илгари сурилди…\n«Ҳеч кимга ҳеч нарсани исботлаб бермоқчи эмасмиз» - Алишер Қодиров


Бош сахифа > Янгиликлар > САХОВАТПЕША ИНСОНЛАР БОР БЎЛСИН.\nСАХОВАТПЕША ИНСОНЛАР БОР БЎЛСИН.\nШу кунларда каронавирус инфекцияси сабабли мамлакатимизда эълон қилинган карантин боис, аҳоли хавфсизлиги, саломатлигини ҳар томонлама ҳимоя қилинишга қаратилган зарурий чора-тадбирлар белгиланди.\nТабиий газ ва электр энергияси таъминотида ҳеч қандай чеклов ва узилишлар бўлмаслигини истеъмолчилар орасида кенг тарғиб қилиш, аҳолини ҳеч қандай ваҳимага берилмасдан уйда оиласи бағрида қолиши ҳам ушбу офатни енгиб ўтишнинг энг муҳим шарти саналади.\nХудди шу синовли кунларда тадбиркорларимизнинг саховатпешалигини оммавий ахборот воситалари орқали кўриб, билиб турибмиз.\nХусусан, бюро томонидан амалга оширилаётган тарғибот тадбирлари самараси ўлароқ, хайрия тадбирларига ҳалқпарвар фуқароларимиз кўшилишмоқда.\nБунда, кўпгина фуқароларнинг коммунал тўловлари тадбиркорлар томонидан эмас, балки оддий саховатпеша фуқароларимиз томонидан ҳам тўланиши таъминланмоқда\nБиргина, Хатирчи туманининг Дамариқ маҳалласида яшовчи Ш.Қозоқованинг табиий газдан 1 млн. 407 минг сўмлик қарздорлигини фуқаро Я.Жаниев тўлаб берди.\nШунингдек, фуқаро Э.Қодиров, А.Жабборов, К.Эшқувватов, Н.Шакиров ва Э.Жумаевлар ҳозирда қарздорликни тўлаш имконияти чекланган фуқароларнинг қарздорлигини қоплаш учун 1 млн. 108 минг сўм пул маблағларини бюронинг ҳисоб рақамига ўтказиб бердилар.\nМазкур маблағлар тўлов қобилиятига эга бўлмаган 71 нафар фуқаронинг ижро ҳужжатларидан бўлган қарздорлигини қоплаш учун йўналтирилди.\nБу каби амалий ишлар давом эттирилмоқда.\nХатирчи туман бўлими\nКўрилганлар сони: 1094


Навоийда адолат ва маърифат сайли ташкил этилди\nНавоийда адолат ва маърифат сайли ташкил...\n10.05.2018 12:23 0 1165\nНавоий вилоятининг Хатирчи туманида «Фуқаролар давлат органларига эмас, давлат органлари фуқароларга хизмат қилиши керак!» шиори остида вилоятдаги барча давлат органлари ва ташкилотлари ҳамкорлигида «Ҳуқуқий ахборот кунлари» тадбири ўтказилди.\nУч кун давом этган тадбир давомида масъул идоралар вакилларидан ташкил топган 9 та тарғибот гуруҳи аъзолари тумандаги барча маҳаллалар, меҳнат жамоалари, таълим муассасалари ҳамда аҳоли хонадонларига кириб боришди. Мулоқотларда одамларнинг ҳуқуқий онги ва маданиятини ошириш, янги қонун ҳужжатларининг моҳиятини аҳолига тушунтириш ва фуқароларни қийнаётган муаммоларни жойида ҳал қилишга алоҳида эътибор қаратилди.\n«Ҳуқуқий ахборот кунлари» доирасида ҳуқуқий мавзудаги 10500 та буклет, флаер, китобчалар тарқатилди.\n«Ҳар бир оилага – бир китоб» лойиҳаси доирасида аҳолига 600 та ҳуқуқий ва бадиий китоб берилди.\nТадбирлар давомида нотариуслар томонидан 27 та сайёр нотариал ҳаракат амалга оширилди. Шунингдек, тадбирда аҳоли билан тўғридан-тўғри мулоқотлар давомида ҳуқуқий, оилавий, уй-жой, кадастр, кредит олиш ва бошқа 600 дан ортиқ масала жойида ҳал қилинди.\n«Ҳуқуқий ахборот кунлари»нинг учинчи куни тумандаги истироҳат боғи ва марказий стадионда эрта тонгдан барча «Адлия сайли»га йиғилди. Унда вилоят прокуратураси, ички ишлар, мудофаа, фавқулодда вазиятлар, солиқ, божхона, соғлиқни сақлаш бошқармалари, касаба уюшма ташкилотлари, банклардан иборат жами 53 та ташкилот «ҳуқуқий ахборот бурчаклари» билан иштирок этди.\nСайилнинг яна бир муҳим тадбирларидан бири ёшларга фуқаролик паспортининг топширилиши бўлди. Туман паспорт бўлими томонидан 10 нафар ёшга тантанали равишда паспортлар топширилди.\nТадбир сўнгида фаол иштирок этган ташкилотларга вилоят адлия бошқармасининг «Ташаккурнома»си топширилди.\nҲуқуқий ахборот кунлари Хатирчи Адлия сайли


Қушчалар – oliymahad.uz\nКунларнинг бирида бир киши қуш овлаш учун анҳор бўйига тўр ташлаб қўйди. Тўр остига сепиб қўйилган дон билан алданган бир гала қушчалар дарҳол келиб у ерга қўнишдию, тўрга тушиб қолдилар. Қуш овчиси етиб келган вақтда қушчаларнинг барчаси шовқин-сурон солганича тўр билан бирга юқорига кўтарилдилар. Кўз олдида гўёки келишиб олгандек бир томонга қараб учиб кетаётган қушларни кўрган овчи уларнинг ортидан югурди.\nУ югуриб кетар экан, йўл давомида бир кишига йўлиқиб қолди. У киши овчидан бунчалар шошилиб қаёққа кетаётганини сўраганида, овчи осмонда учиб кетаётган бир гала қушларга ишора қилиб, уларни тутиш учун ошиқаётганини айтди.\nШунда ҳалиги киши итстеҳзоли кулиб деди:\n“Худо хайрингни бергур, наҳотки сен шу ишингни тўғри деб ўйлаётган бўлсанг! Осмонда учиб кетаётган қушларни ҳам тутиб бўлар эканми?!”\nОвчи унга жавобан:\n“Албатта, агар тўрга битта қуш тушганида эди эҳтимол мен уни тута олмасдим. Лекин булар кўп. Мана кўрасан, мен уларни тутиб оламан”, деди.\nУ айтганидек бўлди. Шом қоронғуси тушгач, қушчаларнинг ҳар бири тўрни ўз уяси томон торта бошлади. Бири ўрмонга, бошқаси кўлга, яна бошқалари тоққа қараб интиларди. Айримлари эса бутазорга қараб учишга ҳаракат қиларди. Натижада уларнинг ҳеч бири мақсадига эриша олмади. Барчаси тўр билан биргаликда ерга пастлай бошлади. Шу вақтда овчи етиб келди ва уларни тутиб олди.\nБечора қушчалар, агар улар Набий соллаллоҳу алайҳи ва салламнинг ушбу ҳадисларини билганларида эди, бир тану бир жон бўлиб ҳаракат қилишарди ва овчига ўлжа бўлмас эдилар.\n(عليكم بالجماعة فإن الذئب لا يأكل من الغنم إلا القاصية)\n“Бир-бирингиздан ажралманглар, албатта бўри ҳам подадан ажралган қўйнигина ейди”.\nРус тилидан Охунжон Аҳмад ва М.Абдуқаюм таржимаси\nОлдингиТақий Усмонийнинг юртимиз ва Тошкент ислом институти ҳақидаги таассурот ва эътирофи инглиз нашрларида ёритилмоқдаКейингиТошкент ислом институти, Мир Араб олий мадрасаси ва ўрта махсус билим юртларига британиялик олимлар ташрифлари ва уларнинг таассуротлари (интервью)